Сарыайдар

Сарыайдар - мойны біршама қысқа және басы басы онша үлкен емес, орташа денелі үйрек.Аталығы күйттік жасану кезінде өте әдемі. Оның маңдайы және төбесі - бозғылт қызыл қошқыл, бастың қалған бөлігі және мойны - қызғылтсары қоңыр. Жемсауы және төсінің бір бөлігі - қызғылт сұр, бауыры - ақ, қалған жабын қауырсындыры - сұрғылт. Көзтартары - металөңдес жасыл, ал денені жабатын қанатта үлкен ақ теңбіл бар, оны ұшып жүргенде алыстан көруге болады. Аналығы - қарапайым реңді. Аталықтары екібуынды, қатты ысқырады, аналықтар құлақ тұндыратын "рерр" деген дыбыс шығарады.